ชงตั้งกองทุนรับมหันตภัยคุ้มครองสิทธิ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — แผนพัฒนาประกันเสนอตั้งกองทุนมหันตภัย เพิ่มมาตรฐานบริการ คุ้มครองสิทธิ 
แหล่งข่าวจากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า แผนพัฒนาการประกันภัย ฉบับที่ 2 (พ.ศ. 25532557) ที่คณะรัฐมนตรีได้มีมติรับทราบไปเมื่อวันที่ 14 ก.ย.ที่ผ่านมานั้น ได้ให้ความสำคัญเกี่ยวกับการเพิ่มมาตรฐานการให้บริการและการคุ้มครองสิทธิประโยชน์ของประชาชนด้านประกันภัย 
โดยเฉพาะโครงการจัดตั้งกองทุนมหันตภัย การปฏิรูปกฎหมายด้านการคุ้มครองสิทธิประโยชน์ การกำหนดมาตรฐานกรอบแนวทางปฏิบัติในการให้บริการด้านการประกันภัย รวมถึงการพัฒนาคุณภาพการคุ้มครองสิทธิประโยชน์ด้านประกันภัย
นอกจากนี้ ยังมีมาตรการเสริมสร้างความเชื่อมั่น ตระหนักถึงความสำคัญของการประกันภัย และเข้าถึงระบบประกันภัยของประชาชน ไม่ว่าจะเป็นการสร้างความรู้ การส่งเสริมพัฒนาผลิตภัณฑ์ให้สอดคล้องกับความเสี่ยงของประชาชนที่เปลี่ยนแปลงตามสภาพแวดล้อม การพัฒนาช่องทางขายและการให้บริการแบบครบวงจร และการกำหนดข้อพึงปฏิบัติในการเสนอขายผลิตภัณฑ์ประกันภัยและการเสริมสร้างให้ระบบประกันภัยมีบทบาทในการรับผิดชอบต่อสังคมไทย